section_heading: Životopis
paragraph_text: Osnovnu školu pohađao u Bolmanu i Osijeku, gdje je završio i gimnaziju. Školske 1972./73. godine upisao se na Šumarski fakultet Sveučilišta u Beogradu, Odsjek za erozije i melioracije vodoprivrednih područja. Nakon odslušane četvrte godine i položenih ispita iz prethodne tri, 1978. odlazi na odsluženje redovnog vojnog roka, a potom se zapošljava u "Šumariji Beli Manastir", LŠG "Jelen" Beograd, na poslovima revirnog tehničara.